
I. УМУМИЙ ҚОИДАЛАР

1. “Ижтимоий-маънавий муҳитни таҳлил қилиш ва замонавий тарғибот технологияларини ишлаб чиқиш” бўлими (кейинги ўринларда – Бўлим деб юритилади) Республика Маънавият ва маърифат маркази ҳузуридаги Ижтимоий-маънавий тадқиқотлар институтининг (кейинги ўринларда – Институт деб юритилади) таркибий бўлинмаси ҳисобланади ва Институт директорининг бевосита раҳбарлигида Бўлим фаолиятининг ташкил этилишини ҳамда амалга оширилишини таъминлайди.
2. Бўлим ўз фаолиятида Ўзбекистон Республикаси Конституцияси, Ўзбекистон Республикаси Қонунлари, Ўзбекистон Республикаси Президенти Фармони, Қарори ва фармойишлари, Ўзбекистон Республикаси Вазирлар Маҳкамаси қарор ва фармойишлари, Республика Маънавият ва маърифат маркази тартиби қоидалари, Республика Маънавият ва маърифат маркази Низоми, Институт Низоми, Бўлим Низоми, Республика Маънавият ва маърифат маркази раҳбари буйруқлари, Институт директори буйруқларига амал қилади.

II. БЎЛИМНИНГ ВАЗИФАЛАРИ ВА ФУНКЦИЯЛАРИ

3. Бўлимнинг асосий вазифалари қуйидагилардан иборат:

· Ижтимоий-маънавий муҳитни мониторинг қилиб, хулосаларни қайд этиб бориш;
· жамият барқарорлигига салбий таъсир этувчи таҳдидлар ва уларни бартараф этиш юзасидан илмий-амалий изланишлар олиб бориш;
· мамлакатдаги ижтимоий-маънавий муҳитни таҳлил қилиш ва баҳолаш ишларини олиб бориш; 
· Ижтимоий-маънавий муҳитни яхшилашга қаратилган замонавий тарғибот технологияларини ишлаб чиқиш;
· дунёнинг мафкуравий манзарасини ўрганиш ва таҳлил қилиш;
· мамлакат миллий манфаатларига қарши қаратилган ғоявий ва ахборот хуружлари динамикасини кузатиб бориш;
· маънавий-маърифий ва тарбиявий ишларни ташкил этишда, миллий ғоя ва маънавият тарғиботини амалга оширишда миллий ва умуминсоний қадриятларга мос хорижий тажрибаларни ўрганиш ва тавсиялар ишлаб чиқиш.



II. БЎЛИМ ФАОЛИЯТИНИ ТАШКИЛ ЭТИШ

4. Бўлим ўз фаолиятини белгиланган вазифаларни бажаришга қаратилган ҳамда Институт директори томонидан тасдиқланадиган режа асосида ташкил этади.
5. Бўлим Республика Маънавият ва маърифат маркази билан келишилган ҳолда Институт директори томонидан тайинланадиган ва лавозимидан озод этиладиган бўлим бошлиғи томонидан бошқарилади.
6. Бўлимнинг тузилиши ва штат бирлиги сони Вазирлар Маҳкамасининг 2021 йил 3 июндаги 340-сон қарорига асосан белгилаган тартибда тасдиқланади.

II. БЎЛИМ БОШЛИҒИНИНГ ЛАВОЗИМ ВАЗИФАЛАРИ (ЙЎРИҚНОМАСИ)

7. Бўлим бошлиғи лавозимига олий маълумотга эга бўлган, замонавий ахборот-коммуникация технологияларидан фойдалана биладиган, илмий тадқиқот ишларини олиб борган, камида 3 йил меҳнат стажига эга бўлган номзодлар қабул қилинади.

8. Бўлим бошлиғи лавозим вазифалари:
- Бўлим мақсад ва вазифаларидан келиб чиққан ҳолда бўлимга умумий раҳбарликни амалга оширади.
- Мамлакатда Ижтимоий-маънавий муҳитнинг ҳолатини мунтазам равишда мониторинг ишларини олиб боради.
- Бўлим бошлиғи ўзига берилган ваколатлар ва вазифаларга мувофиқ бўлим фаолиятини ташкил этади ва унга раҳбарлик қилади.
- Институт Илмий кенгаши, Институт директори учун зарур маълумотларни ўз вақтида сифатли тайёрлаш ва етказиш ишларини амалга оширади.
- Раҳбарият томонидан Ижтимоий-маънавий муҳитнинг ҳолатини ўрганиш масалаларига оид берилган топшириқларнинг ўз вақтида ва самарали бажарилишини таъминлайди.
- Бўлим иш режасини тузиш ва унинг бажарилиши юзасидан бўлим ҳисоботларини тайёрлайди, умумий назоратини юритади.

9. Бўлим бошлиғи мажбуриятлари:
- Компьютер техникаси ва Интернетдан самарали фойдаланиш ҳамда хорижий тилни талаб даражасида билиши. 
- Институтда меҳнат муҳофазаси, техника хавфсизлиги, санитария-гигиенага оид ва ёнғинга қарши ҳимоя чоралари ва қоидаларига амал қилиш.
- Институтнинг илмий, ташкилий, маънавий-маърифий тадбирларида фаол иштирок этиш. 
- Ўзбекистон Республикаси Меҳнат кодексида кўрсатилган бошқа мажбуриятларни адо этиш.

III. БЎЛИМ БОШ ИЛМИЙ ХОДИМИНИНГ ЛАВОЗИМ ВАЗИФАЛАРИ (ЙЎРИҚНОМАСИ)

10. Бўлим бош илмий ходим лавозимига олий маълумотга эга бўлган, замонавий ахборот-коммуникация технологияларидан фойдалана оладиган, хорижий тилида сўзлаша оладиган, илмий фаолият билан шуғулланаётган номзодлар қабул қилинади.

11. Бўлим бош илмий ходими лавозим вазифалари:
- Мамлакатда Ижтимоий-маънавий муҳитнинг ҳолатини мунтазам равишда мониторинг ишларини олиб боради.
- Бўлим бош илмий ходими ўзига берилган ваколатлар ва вазифаларга мувофиқ бўлим фаолиятининг амалга оширилишида Бўлим бошлиғига ёрдам беради.
- Институт раҳбарияти учун зарур маълумотларни ўз вақтида сифатли тайёрлашда Бўлим бошлиғига ёрдам беради.
- Ижтимоий-маънавий муҳит ҳолатини мониторинг қилиб боради.
- Бўлим фаолиятига тегишли топшириқларнинг сифатли бажарилишини таъминлайди.
- Бўлим иш режасини тузиш ва унинг бажарилиши юзасидан бўлим ҳисоботларини тайёрлашда Бўлим бошлиғига ёрдам беради.
- Бўлим бошлиғи меҳнат таътилида, меҳнатга лаёқатсизлик даврида ва бошқа узрли сабабларга кўра ишда бўлмаган вақтларида унинг вазифасини бажариб боради.

12. Бўлим бош илмий ходими мажбуриятлари:
- Компьютер техникаси ва интернетдан самарали фойдаланиш ҳамда хорижий тилни талаб даражасида билиши. 
- Институтда меҳнат муҳофазаси, техника хавфсизлиги, санитария-гигиенага оид ва ёнғинга қарши ҳимоя чоралари ва қоидаларига амал қилиш.
- Институтнинг илмий, ташкилий, маънавий-маърифий тадбирларида фаол иштирок этиш. 
- Ўзбекистон Республикаси Меҳнат кодексида кўрсатилган бошқа мажбуриятларни адо этиш.



